Riivi sidrunilt peene riiviga koor ning pigista välja mahl. Prae õlis kaks viilutatud sibulat, lisa koriander,  vürtsköömen ja sidrunikoor. Võta tulelt, lisa jõhvikad, jämedalt hakitud pistaatsiapähklid, 3 dl külmas vees leotatud kuskuss ja hakitud petersell. Maitsesta soola ja pipraga. Kui segu on jahtunud, klopi juurde munad. Sidrunimahl sega safraniga.  Pese ja kuivata kalkun, lükka rinnaosalt nahk lahti ning täida sibula-pähkli-kuskussiseguga. Ülejäänud täidisest vormi pallid ning prae eraldi pannil või küpseta koos kalkuniga. Kalkuni kõhuöönde pista veerandikeks lõigatud sibul ja peterselli.  Lisa  safrani-sidrunimahla segule või ning maitsesta soola ja pipraga. Hõõru kalkun seguga sisse. Vala ahjupannile vett ning tõsta sinna kalkun. Arvesta iga kalkunikilo kohta 40 minutit küpsetusaega. Määri küpsemise ajal safraniseguga. Kui lind kipub liialt pruunistuma, kata fooliumiga. 15 minutit enne küpsetamise lõppu sega safranisegu hulka mesi ja pintselda kalkun sellega üle.